《华景洞》
宋代·吕愿中

斯洞名华景，累累乳石悬。
虚崖疑月窟，绝顶瞰江湍。
岩底金仙疑，峰头玉井莲。
地形居众外，气象伟无前。
徙仗观初日，归舆触暝烟。
蔽林排翠幄，封径簇花钿。
爽致资清赏，镌题记昔年。
猿啼声应谷，云破月侵筵。
策蹇追华驷，鸣髇指坠鸢。
谁人能画此，为倩老龙眠。

作者简介：吕愿中，一作愿忠（《舆地纪胜》卷四八），字叔恭，睢阳（今河南商丘）人。曾官通判和州。高宗绍兴二十四年（一一五四）知静江府、兼广西经略安抚使。谄附秦桧，二十五年诏赴临安。桧卒，二十六年累贬果州团练副使、封州安置。《两宋名贤小集》中存有《抚松集》一卷。今录诗十六首。